32001L0030
L 146/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 2001/30/ЕО НА КОМИСИЯТА
от 2 май 2001 година
за изменение на Директива 96/77/ЕО за определяне на специфични критерии за чистота на хранителните добавки, различни от оцветителите и подсладителите
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 89/107/ЕИО на Съвета от 21 декември 1988 г. за сближаване на законодателствата на държавите-членки относно хранителните добавки, разрешени за влагане в храни, предназначени за консумация от човека (1), изменена с Директива 94/34/ЕО на Европейския парламент и на Съвета (2), и по специално член 3, параграф 3, буква а) от нея,
след консултации с Научния комитет по храните,
като има предвид, че:
(1)
Необходимо е да се определят критерии за чистота на всички добавки, различни от оцветители и подсладители, които са споменати в Директива 95/2/ЕО на Европейския парламент и на Съвета от 20 февруари 1995 г. за хранителните добавки, различни от оцветители и подсладители (3), последно изменена с Директива 2001/5/ЕО (4).
(2)
Директива на Комисията 96/77/ЕО от 2 декември 1996 г. за определяне на специфични критерии за чистота на хранителните добавки, различни от оцветителите и подсладителите (5), последно изменена с Директива 2000/63/ЕО (6) определя критерии за чистота за редица хранителни добавки. Сега същата директива следва да се допълни с критерии за чистота за останалите хранителни добавки, които са упоменати в Директива 95/2/ЕО.
(3)
Необходимо е да се вземат под внимание спецификациите и техниките за анализ на добавки, които са определени в Codex Alimentarius, изготвен от Съвместния комитет на експерти на ФАО/СЗО по хранителни добавки (СКЕХД).
(4)
Предвидените в настоящата директива мерки са в съответствие със становището на Постоянния комитет по храните,
ПРИЕ НАСТОЯЩАТА ДИРЕКТИВА:
Член 1
Директива 96/77/ЕО се изменя, както следва:
В приложението се добавя текстът на приложението към настоящата директива.
Член 2
1. Държавите-членки въвеждат в сила законовите, подзаконовите и административните разпоредби, необходими за да се съобразят с настоящата директива, най-късно до 1 юни 2002 г. Те незабавно информират Комисията за това.
2. Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
3. Пуснатите на пазара или етикетирани преди 1 юни 2002 г. продукти, които не отговарят на разпоредбите на настоящата директива, могат да се продават до изчерпване на запасите от тях.
Член 3
Настоящата директива влиза в сила на двадесетия ден от датата на публикуването ѝ в Официален вестник на Европейските общности.
Член 4
Адресати на настоящата директива са държавите-членки.
Съставено в Брюксел на 2 май 2001 година.